stanford-oval/wikipedia huggingface dataset:
Mortal Sin
Aiheesta muualla

Mortal Sin Encyclopaedia Metallumissa (englanniksi)
Mortal Sin - Virallinen Blogi sivu
Mortal Sin - Virallinen Facebook sivu
Mortal Sin - Youtube sivu
Pojanto (Räpsänjoen alue)

| Pojanto |
| --- | --- |
Valtiot:  Suomi 
Paikkakunta:  Lohja
Koordinaatit:  60°33′14″N, 24°03′41″E
Järvinumero:  23.066.1.008
Mittaustietoja
Pinnankorkeus:  115,4 m 
Rantaviiva:  1,3 km 
Pinta-ala:  0,07 km² 
 fiPojanto 
Pojanto on metsän ja suon ympäröimä järvi Lohjan pohjoisosassa luoteisella Uudellamaalla. Sen pinta-ala on 6,8 hehtaaria. Etäisyys Lohjan keskustasta on 34 kilometriä pohjoiseen.
Maantiede

Pojannon pituus ja leveys on noin 300 metriä. Järvi sijaitsee aivan Tämäkohdun kyljessä, sen korkeustaso on 30 senttimetriä Tämäkohtua ylempi. Järvien välisellä kapealla kannaksella on Pojannonharju, noin puoli kilometriä lounaaseen sijaitsee Pojannonmäet (140 metriä mpy). Pojannon keskiosassa sijaitsee noin kymmenen aarin laajuinen saari.
Pojanto (23.066.1.008) kuuluu Räpsänjoen valuma-alueeseen (23.066), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Pojanto on Karjaanjoen vesistön pohjoisia vakavesiä.
Viitisen kilometriä Räpsänjoen alueen Pojannosta lounaaseen sijaitsee Pusulanjärven alueen Pojanto.
Pieni suklaapuoti (elokuva)

| Pieni suklaapuoti> Chocolat |
| --- | --- |

Ohjaaja:  Lasse Hallström
Käsikirjoittaja:  Robert Nelson Jacobs
Perustuu:  Joanne Harrisin romaaniin Chocolat
Tuottaja:  Harvey Weinstein
Säveltäjä:  Rachel Portman
Kuvaaja:  Roger Pratt
Leikkaaja:  Andrew Mondshein
Pääosat:  Juliette Binoche, Alfred Molina,  Johnny Depp, Judi Dench
Valmistustiedot
Valmistusmaa:  Britannia, Yhdysvallat
Tuotantoyhtiö:  Miramax
Levittäjä:  UIP-Dunafilm
Ensi-ilta:  2000
Kesto:  121 min 2 h 1 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pieni suklaapuoti (Chocolat) on Joanne Harrisin samannimiseen kirjaan perustuva elokuva. Vuonna 2000 ensi-illan saaneen elokuvan on ohjannut Lasse Hallström, ja pääosia näyttelevät Juliette Binoche, Judi Dench, Alfred Molina, Lena Olin ja Johnny Depp. Elokuva sai viisi Oscar-ehdokkuutta.
Juoni

Vianne Rocher (Juliette Binoche) vaeltelee esi-isiensä tavoin ympäri Ranskaa. Vuoden 1959 talvena hän saapuu erääseen rauhalliseen ranskalaiseen kylään, missä hän ja hänen tyttärensä Anouk (Victoire Thivisol) avaavat pienen suklaapuodin. Puoti herättää perinteisiä tapoja noudattavissa kyläläisissä sekä ihmetystä että ahdistusta, sillä se avautuu juuri pääsiäispaaston aikaan.
Viannen vetovoima ja makeiset alkavat piakkoin elvyttää erään pariskunnan (Antonio Gil Martinez ja Helene Cardona) seksielämää, rohkaista erästä vanhaa miehestä (John Wood) tunnustamaan salainen rakkautensa ja lohduttaa piinattua naista (Lena Olin), joka tahtoisi jättää juopon ja väkivaltaisen aviomiehensä (Peter Stormare). Vianne  ystävystyy vahvatahtoisen diabeetikon (Judi Dench) kanssa. Kylän hurskas pormestari Comte Paul de Reynaud (Alfred Molina) pitää Viannea kuitenkin moraalittomana kiihottajana ja vastustaa häntä hiljaisesti. Kamppailu huipentuu, kun ryhmä jokimustalaisia leiriytyy kylän laitamille ja Vianne alkaa tuntea vetoa Rouxiin (Johnny Depp).
Näyttelijät

| 0 | 1 | 2 |
| --- | --- | --- |
|  Juliette Binoche  | … |  Vianne Rocher   |
|  Johnny Depp  | … |  Roux   |
|  Judi Dench  | … |  Armande Voizin   |
|  Alfred Molina  | … |  Comte de Reynaud   |
|  Leslie Caron  | … |  Madame Audel   |
|  Victoire Thivisol  | … |  Anouk   |
|  Carrie-Anne Moss  | … |  Caroline Clairmont   |
|  Antonio Gil Martinez  | … |  Jean-Marc Drou   |
|  Helene Cardona  | … |  Francoise Drou   |
|  Hugh O'Conor  | … |  Pere Henri   |
|  Harrison Pratt  | … |  Dedou Drou   |
|  Gaelan Connell  | … |  Didi Drou   |
|  Lena Olin  | … |  Josephine Muscat   |
|  Elisabeth Commelin  | … |  Yvette Marceau   |
|  Peter Stormare  | … |  Serge Muscat   |
|  Ron Cook  | … |  Alphonse Marceau   |
|  Aurélien Parent-Koenig  | … |  Luc Clairmont   |
|  John Wood  | … |  Guillaume Blerot   |
Aiheesta muualla

Pieni suklaapuoti Internet Movie Databasessa (englanniksi)
Nicola Girace

| Mitalit> Maa:   Italia.Miesten miekkailu.MM-kilpailut  | Mitalit> Maa:   Italia.Miesten miekkailu.MM-kilpailut  | Mitalit> Maa:   Italia.Miesten miekkailu.MM-kilpailut  | Maa:   Italia> Miesten miekkailu. |
| --- | --- | --- | --- |
|  Kultaa | Napoli 1929 | floretin joukkuekilpailu |  |
Nicola Girace (30. heinäkuuta 1907 Napoli – 30. elokuuta 1970 Rooma) oli italialainen miekkailija ja maailmanmestari. Hän kuului Italian kultaa voittaneeseen joukkueeseen Napolin maailmanmestaruuskilpailujen 1929 floretin joukkuekilpailussa.
Pojan muistelmat

| Pojan muistelmat |
| --- | --- |
Kirjailija:  Väinö Riikkilä
Kieli:  suomi
Genre:  omaelämäkerta
Kustantaja:  WSOY
Julkaistu:  1968
Ulkoasu:  kovakantinen
Sivumäärä:  184
ISBN:  ei käytössä vuonna 1968
Löydä lisää kirjojaKirjallisuuden teemasivulta
Pojan muistelmat on Väinö Riikkilän kirjoittama muistelmateos, joka kattaa hänen lapsuutensa noin 13-vuotiaaksi asti.
Kirja muistuttaa hyvin paljon Riikkilän nuoriso- ja aikuisromaanien tarinoita.
Juoni

Pojan muistelmat kertoo Väinö Riikkilän elämästä alkaen Helsingistä 1910-luvulta.
Vuonna 1918, jolloin hänen punaisiin kuulunut isänsä kaatuu sisällissodassa, hän joutuu elättämään itsensä maatiloilla työssä, joka alkoi aamulla 04:30 ja päättyi iltahämärässä. Sitä hän teki ruoka- ja asuntopalkalla. Ainoat palkkiot olivat muutaman kuukauden iltakoulu ja sitä varten ostetut vaatteet. Kirja kuvailee maatalon tehtäviä yksityiskohtaisesti ja valottaa mm. piikojen sukupuolielämää. Paras osa tuon vauraan maatalon kurjassa elämässä oli kouluun pääsy - opettaja leikkasi täitä kuhisevan tukan sängelle ja hankitutti talolla Väinölle yhden kunnollisen vaatekerran. Väinö pääsi lukemisen alkuun ja se oli tie valoisampaan maailmaan.
Tästä työstä hän lähti työhön uittoon ja sahalle. Tehdastyön kuvauksessa Riikkilä tekee vertauksia maatyön raskauteen ja koneiden kanssa työskentelyn vaarallisuuteen. Pieni saha oli likimain paratiisi - lyhyt työpäivä, kohtuullinen palkka, siisti asunto ja hyvää ruokaa sekä lupa lukea talon kirjoja. Tähän episodiin kuului vain "mukavan miehen" vierailu - tuo mies huijasi monilta rahaa. Tämä ihmisen luonteen laadun epäily on Riikkilän tuotannolle ominaista.
Kirjan lopussa hän muuttaa Kotkaan äitinsä uuden perheen luo muurarin apuriksi, laivamaalariksi, sahalle apumieheksi jne. Lapsuuden jälkeen Riikkilällä oli taas aikaa lukea.
Nicola Giolito

Nicola Giolito (s. 1976) on italialainen lentopallovalmentaja. Giolito on toiminut Suomen lentopallomaajoukkueen apuvalmentajana vuodesta 2013 lähtien. Hän valmensi Mestaruusliigassa Hurrikaani-Loimaata syksystä 2015 kevääseen 2016, kunnes sai potkut seurasta. Ennen valmennuspestiä Suomen lentopallomaajoukkueessa ja Hurrikaanissa Giolito ehti tehdä töitä useita kausia Venäjällä apuvalmentajan roolissa. Kauden 2014-15 Giolito oli Turkissa Halkbank Ankaran valmennuksessa.
Giolito toimii Suomen lentopallomaajoukkueen lisäksi päävalmentaja Tuomas Sammelvuon aisaparina kaudella 2016-17 Venäjän Superliigassa pelaavassa Kemerovossa. Giolito vastaa Kemerovossa myös fysiikkavalmennuksesta.
Omalla peliurallaan Giolito pelasi passarina. Pahat polvivammat pakottivat italialaisen lopettamaan ammattilaisuran vuonna 2007. Ammattilaisuransa hän pelasi kotimaassaan Italiassa.
Pojanto (Pusulanjärven alue)

| Pojanto |
| --- | --- |
Valtiot:  Suomi 
Paikkakunta:  Lohja
Koordinaatit:  60°32′05″N, 23°58′58″E
Järvinumero:  23.062.1.009
Mittaustietoja
Pinnankorkeus:  100,9 m 
Rantaviiva:  0,5 km 
Pinta-ala:  0,017 km² 
 fiPojanto 
Pojanto on metsän ja suon ympäröimä järvi Lohjan pohjoisosassa luoteisella Uudellamaalla. Sen pinta-ala on 1,7 hehtaaria. Etäisyys Lohjan keskustasta on 32 kilometriä pohjoiseen.
Maantiede

Pojannon pituus on noin 200 metriä. Järvi on saareton. Se sijaitsee  Löytyn itäpuolella, ja sen korkeustaso on 1,9 metriä Löyttyä ylempi. Pojannon kaakkoispuolella on Pojannonharju ja Lehtimäenharju. Pohjoispuolella levittäytyy Pihkapalonsuo.
Pojanto (23.062.1.009) kuuluu Pusulanjärven alueeseen (23.062), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Pojanto on Karjaanjoen vesistön luoteisia vakavesiä.
Viitisen kilometriä Pusulanjärven alueen Pojannosta koilliseen sijaitsee Räpsänjoen alueen Pojanto.
RMS Majestic (1890)

| RMS Majestic |
| --- | --- |
 RMS Majestic
Tyyppi:  Höyrylaiva
Lippuvaltio:  Britannia
Kotipaikka:  Liverpool
Omistaja:  White Star Line
Rakennustelakka:  Harland & Wolff, Belfast
Tilattu:  29. kesäkuuta 1889
Kölinlasku:  22. maaliskuuta 1890
Neitsytmatka:  2. huhtikuuta 1890
Status:  Romutettiin 1914
Tekniset tiedot
Pituus:  177, 8m m
Nopeus:  20 solmua (37 km/h) km/h
Hyttipaikkoja:  1 490 (1, 2 ja 3 luokat)
RMS Majestic oli White Star Line- laivayhtiön omistama höyrylaiva, joka valmistui vuonna 1890.
Majestic tilattiin Harland & Wolffin telakalta 1889. Sen kölinlasku suoritettiin maaliskuussa 1890. Majesticin neitsytmatka Liverpoolista New Yorkiin alkoi 2. huhtikuuta 1890 ja se kesti kuusi päivää.
White Star Line halusi palauttaa yhtiölleen arvostetun Sininen nauha -palkinnon Atlantin nopeimmasta ylittämisestä. Majestetic ei kuitenkaan saavuttanut tavoitteitaan neitsytmatkallaan. Vuonna 1891 Majestetic lopulta voitti palkinnon keskimääräisellä nopeudella. Palkinto säilyi Majesteticin nimissä vain kaksi viikkoa, sillä toinen alus, RMS Teutonic voitti Sinisen nauhan nopeammalla ajalla.
Vuonna 1895 Majesticin kapteeniksi tuli Edward Smith, joka toimi Majesticin kapteenina yhdeksän vuotta. Myöhemmin hänestä tuli Titanicin kapteeni.
Vuosina 1902–1903 aluksella tehtiin uudelleenkäsittely, johon sisältyi esimerkiksi kattiloiden uusiminen. Kaksi vuotta peruskorjauksen jälkeen Majestic kärsi tulipalosta, mutta vahingot jäivät vähäisiksi.
Vuonna 1911 Majestic myytiin Dominion Line -yhtiölle, jonka omistamana se lähti viimeiselle matkalleen tammikuussa 1914. Pian tämän jälkeen se myytiin romutettavaksi Thos. W. Wardin laivaromuttamolle Morecambessa.
Matkat

24-vuotisen toimintansa aikana Majestic ehti kuljettaa yhteensä yli 250 000 matkustajaa Atlantin yli.
Nicola Docherty

Nicola Docherty (s. 23. elokuuta 1992) on skotlantilainen jalkapalloilija. Hän on pelipaikaltaan puolustaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 21 maaottelua. MM-kilpailuissa hän pelasi kahdessa ottelussa.
Naya Rivera

| Naya Rivera |
| --- | --- |
 Naya Rivera San Diegon Comic-Conissa vuonna 2010.
Henkilötiedot
Koko nimi:  Naya Marie Rivera
Syntynyt: 12. tammikuuta 1987  Valencia, Kalifornia, Yhdysvallat
Kuollut: 8. heinäkuuta 2020 (33 vuotta) Venturan piirikunta, Kalifornia, Yhdysvallat
Ammatti:  näyttelijä, laulaja, tanssija
Puoliso:  Ryan Dorsey (2014–2018)
Lapset:  1
Näyttelijä
Aktiivisena:  1991–2020
Merkittävät roolit:  Santana Lopez (Glee)
Aiheesta muualla
Viralliset kotisivut
IMDb 
Naya Marie Rivera (12. tammikuuta 1987 Valencia, Kalifornia – 8. heinäkuuta 2020 Venturan piirikunta, Kalifornia) oli yhdysvaltalainen näyttelijä ja laulaja-tanssija. Hänen läpimurtoroolinsa oli Santana Lopez televisiosarjassa Glee (2009–2015).
Varhainen elämä

Naya Rivera syntyi Kalifornian Santa Claritassa Yolanda ja George Riveralle. Hän varttui Valencian kaupunginosassa. Hänen nuorempi veljensä Mychal Rivera on NFL:n jalkapalloilija, ja nuorempi sisko Nickayla Rivera työskentelee mallina. Rivera oli puoliksi puertoricolainen. Hänellä oli myös saksalaisia ja afroamerikkalaisia sukujuuria. Riveran äiti on entinen malli, ja yhdeksänkuisena Naya sai edustajakseen äitinsä entisen agentin.
Naya esiintyi Kmartin mainoksessa jo vauvaikäisenä. Hän sai ensimmäisen roolinsa neljävuotiaana televisiosarjasta The Royal Family, ja oli roolistaan Young Artist -ehdokkaana. Sen jälkeen hänellä oli sivuosia mm. televisiosarjoissa Bel-Airin prinssi, Baywatch ja Smart Guy.
Ura

Rivera esiintyi useissa Bernie Mac Show’n jaksoissa vuosina 2002–2006. Hänellä oli vieraileva rooli rikossarjassa CSI: Miami vuonna 2008. Koe-esiintymisten ja roolien välillä Rivera työskenteli puhelinmyyjänä ja lastenhoitajana sekä tervehtijänä Abercrombie & Fitchin liikkeessä.
Vuonna 2009 Rivera sai cheerleader Santana Lopezin roolin televisiosarjasta Glee, jota tehtiin kuusi tuotantokautta. Sarjan toisella tuotantokaudella Riveran roolihenkilöstä tehtiin yksi sarjan päähenkilöistä. Rivera haki rooliin voidakseen ”laulaa, tanssia ja näytellä, kaikkia samassa sarjassa”, ja koska oli Ryan Murphyn, yhden Gleen luojista, aikaisemman tv-sarjan Muodon vuoksi fani. Rivera sai useita palkintoehdokkuuksia roolisuorituksestaan, ja voitti muun muassa kaksi ALMA-palkintoa.
Rivera sai levytyssopimuksen Columbia Recordsilta vuonna 2011. Hänen debyyttisinglensä ”Sorry”  julkaistiin iTunesissa syyskuussa 2013. Hän ei kuitenkaan saanut aikaiseksi musiikkialbumia muilta kiireiltään.
Vuonna 2015 Riveralla oli sivurooli televisiosarjan Devious Maids kolmannella kaudella. Hän julkaisi syyskuussa 2016 muistelmakirjansa Sorry Not Sorry: Dreams, Mistakes and Growing Up.
Yksityiselämä

Rivera asui Los Angelesin alueella lähes koko ikänsä. Hän oli aktiivinen hyväntekeväisyystyössä ja osallistui muun muassa GLAAD-järjestön toimintaan. Riveran Gleen roolihenkilön tyttöystävää Brittanya esittävä Heather Morris oli Riveran paras ystävä myös tosielämässä.
Rivera meni kihloihin rap-artisti Big Seanin kanssa lokakuussa 2013. He erosivat seuraavana vuonna. Samana vuonna Rivera avioitui näyttelijä Ryan Dorseyn kanssa. Helmikuussa 2015 Rivera ilmoitti odottavansa heidän ensimmäistä lastaan. Pariskunnan poika syntyi syyskuussa 2015. Rivera ja Dorsey erosivat vuonna 2018.
Kuolema

Rivera katosi Piru-järvellä Venturan piirikunnassa Kaliforniassa 8. heinäkuuta 2020. Poliisit löysivät Riveran pojan yksin ajelehtivasta veneestä. Poika kertoi olleensa uimassa äitinsä kanssa, mutta tämä ei enää noussut takaisin veneeseen. Viranomaiset lopettivat kadonneen henkilön etsinnät 9. heinäkuuta ja ilmoittivat alkavansa etsiä ruumista. 13. heinäkuuta järvestä löydettiin ruumis, joka tunnistettiin Riveraksi. Hänen kuolinsyykseen todettiin tapaturmainen hukkuminen. Rivera haudattiin 24. heinäkuuta Forest Lawn Memorial Park -hautausmaalle Hollywoodissa.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2002 | Valepukujen mestari | The Master of Disguise | Kapteeni Amerikka -lapsi |
| 2009 | Frankenhood | Frankenhood | Hottie |
| 2011 | Glee: The 3D Concert Movie | Glee: The 3D Concert Movie | Santana Lopez |
| 2014 | At the Devil's Door | At the Devil's Door | Vera |
| 2017 | Mad Families | Mad Families | Felipa Jonas |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 1991–1992 | The Royal Family | The Royal Family | Hillary Winston | 15 jaksoa |
| 1992–1993 | Family Matters | Family Matters | Gwendolyn |  3 jaksoa ”Just One Date” ”Heart Strings” ”Mama’s Wedding”  |
| 1993 | Bel-Airin prinssi | The Fresh Prince of Bel-Air | Cindy | ”Bundle of Joy” |
| 1993 | The Sinbad Show | The Sinbad Show | juhlavieras | ”It’s My Party, I’ll Cry If I Want To” |
| 1995 | Live Shot | Live Shot | Ann | ”Another Day, Another Story” |
| 1996 | Baywatch | Baywatch | Willa | ”Scorcher” |
| 1997, 1999 | Smart Guy | Smart Guy | Tanya / Kelly |  2 jaksoa ”Baby It’s You and You and You” ”Never Too Young”  |
| 1999 | The Jersey | The Jersey | tyttö #2 | ”Be True to You” |
| 2002 | House Blend | House Blend | Chloe | pilottijakso |
| 2002 | Even Stevens | Even Stevens | Charlene | ”Short Story” |
| 2002–2006 | Bernie Mac Show | The Bernie Mac Show | Donna | 11 jaksoa |
| 2003 | Soul Food | Soul Food | Lauryn |  2 jaksoa ”Truth’s Consequences” ”Nobody’s Child”  |
| 2004 | Teinitytön kasvatusopas | 8 Simple Rules | mukava tyttö | ”Halloween” |
| 2008 | Girlfriends | Girlfriends | Karin | ”Stand and Deliver” |
| 2008 | CSI: Miami | CSI: Miami | Rachel Calvado | ”Power Trip” |
| 2009–2015 | Glee | Glee | Santana Lopez | vakituinen rooli; 113 jaksoa |
| 2015 | Devious Maids | Devious Maids | Blanca Alvarez |  4 jaksoa ”Awakenings” ”From Here to Eternity” ”The Awful Truth” ”The Turning Point”  |
| 2016 | American Dad! | American Dad! | Lolo Fuentes (ääni) | ”The Unincludeds” |
Filmografia > Webisode

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 2018–2019 | Step Up: High Water | Step Up: High Water | Collette Jones | 20 jaksoa |
Diskografia

Glee: The Music, Volume 1 (2009)
Glee: The Music, Volume 2 (2009)
Glee: The Music, Volume 3 Showstoppers (2010)
Glee: The Music, The Christmas Album (2010)
Glee: The Music, Volume 4 (2010)
Glee: The Music, Volume 5 (2011)
Aiheesta muualla

Kuvia tai muita tiedostoja aiheesta Naya Rivera Wikimedia Commonsissa
Naya Riveran viralliset kotisivut
Naya Rivera Internet Movie Databasessa. (englanniksi)
Naya Rivera TV.com-sivustolla (Arkistoitu – Internet Archive)
Fox - Glee - Naya Rivera (Arkistoitu – Internet Archive)
Naya Riveran muistopaikka lähellä Piru-järveä Kaliforniassa.
Nousu

Nousu on pieni kylä Savukosken kunnassa Tenniöjoen varrella Sallaan johtavan maantien varrella. Noususta on kotoisin muun muassa kansanedustaja Eeva-Maria Maijala.
Niklas Rorarius

Niklas Jan Sebastian Rorarius (s. 7. kesäkuuta 1978 Lahti) on entinen suomalainen pituushyppääjä. Hän edusti Tampereen Pyrintöä ja häntä valmensivat Harri Raivio ja Roberto Bericoli.
Rorarius saavutti nuorten Pohjoismaiden mestaruuskilpailuissa kolme mitalia kymmenottelussa. 22-vuotiaiden EM-kilpailuissa Göteborgissa 1999 hän sijoittui pituushypyssä kuudenneksi tuloksella 784 cm. Ainoissa aikuisten arvokilpailuissaan, Münchenin EM-kisoissa 2002, hän karsiutui loppukilpailusta.
Rorarius edusti Suomea aikuisten maaotteluissa ja Euroopan cupin kilpailuissa vuosina 1998–2002. Hän voitti maaottelun pituuskilpailun Helsingissä elokuussa 2002 ennätyksellään 797 cm. Hallissa hän hyppäsi parhaimmillaan 768 cm Tampereella 1999.
Rorarius voitti ulkoratojen Suomen mestaruuden Oulussa 1998 ja Joensuussa 2002. SM-hopeaa hän sai Seinäjoella 1999 ja pronssia Helsingissä 2003. Sisäratojen SM-kilpailuissa hän saavutti kultaa 1999 ja pronssia 2004.
Päämies–agentti-ongelma

Päämies–agentti-ongelmalla (myös esimies–alainen-ongelma) tarkoitetaan taloustieteessä tilannetta, jossa päämies palkkaa agentin toimimaan puolestaan epätäydellisen tai epäsymmetrisen informaation vallitessa. Tyypillinen esimerkki on työnantaja, joka ei pysty valvomaan, kuinka paljon tai tehokkaasti työntekijä tekee töitä. Päämies yrittää saada alaisensa toimimaan tahtomallaan tavalla: työskentelemään parhaan kykynsä mukaisesti yrityksen etua ajaen ja ottamaan oikeita riskejä. Yksi ratkaisu on tehdä alaisesta yrityksen omistaja, jolloin tällä on aito kannustin toimia yrityksen parhaaksi. Motivointiongelma voidaan siis yrittää ratkaista tehokkuuspalkkaus- ja voitonjakojärjestelmillä.
Päämies–agentti-ongelmaa analysoidaan peliteorian avulla.
Play Fast or Die – Live in Japan

| Play Fast or Die – Live in Japan Lock Up |
| --- | --- | --- |

Livealbumin tiedot
 Äänitetty : 28. kesäkuuta 2002, Club Quattro, Nagoya, Japani
 Julkaistu: 24. maaliskuuta 2005
 Formaatti: CD
 Tuottaja(t): Russ Russell
 Tyylilaji: grindcore, deathgrind
 Kesto: 45.18
 Levy-yhtiö:  Toy's Factory  FETO Records
Lock Upin muut julkaisut
| Hate Breeds Suffering 2002 | Play Fast or Die – Live in Japan 2005 | Violent Reprisal 2007 |
Play Fast or Die – Live in Japan on brittiläisen grindcore-yhtyeen Lock Upin livealbumi. Se julkaistiin vuonna 2005 levymerkillä Toy's Factory.
Kappaleet

Intro – 1.56 (säv. instrumentaali)
Feeding on the Opiate – 1.42
Castrate the Wreckage – 1.56
Violent Reprisal – 1.07
Detestation – 1.54
After Life in Purgatory – 2.08
Triple Six Suck Angels – 2.57
Slaughterous Ways – 1.54
Submission – 3.09
Hate Breeds Suffering – 2.43
The Dreams Are Sacrificed – 2.12
Leech Eclipse – 1.04
Broken World – 0.53
Delirium – 2.10
The Jesus Virus – 1.47
Horns of Venus – 2.19
Tragic Faith – 2.35
Slow Bleed Gorgon / Pleasures Pave Sewers – 3.45
Fake Somebody / Real Nobody – 2.46
Cascade Leviathan – 4.21
Kokoonpano

Tomas Linberg – laulu
Jesse Pintado – kitara
Shane Embury – bassokitara
Nick Barker – rummut
+
Russ Russell – tuottaja, miksaaja, masteroija
Aiheesta muualla

Albumi Play Fast or Die – Live in Japan Encyclopaedia Metallum -sivustolla (englanniksi)
Play Fast or Die – Live in Japan discogs.com -sivustolla
Nepalin maanjäristys 2015

| Nepalin maanjäristys 2015 |
| --- | --- |
 Nepalin maanjäristyksen raunioittama talo.
Päivämäärä:  25. huhtikuuta 2015
Magnitudi:  7,8 (25.4.2015)+ 7,3 (12.5.2015) (Mw)
Syvyys:  15 km
Episentrumin sijainti:  28.165°N, 84.725°E
Maat, joihin vaikutukset ulottuivat:  Nepal Pohjois-Intia Tiibet, Kiina,  Bangladesh,  Pakistan,  Bhutan
Henkilövahingot:  Menehtyneet: ainakin 8 902
Huhtikuun 25. päivän 2015 maanjäristyksen ja sen voimakkaimpien 25.-26.4. ja 12.5.2015 jälkijäristysten sijainti Nepalin kartalla. USGS:n laskelman mukaan pahimman tärinän kokeneet Nepalin vyöhykkeet ovat mukana linkillä.
Nepalin maanjäristys 2015 oli 7,8 momenttimagnitudin maanjäristys, joka tapahtui Nepalissa 25. huhtikuuta 2015. Järistyskeskus oli noin 80 kilometrin päässä Kathmandusta, maan pääkaupungista. Järistys oli magnitudiltaan Nepalin historian voimakkain yli 80 vuoteen. Monelta vaikutukseltaan huhtikuun 2015 maanjäristys oli Nepalissa  vertailukohtana käytettyä vuoden 1934 järistystä tuhoisampi.
Vuoden 2015 maanjäristys vaati jälkijäristyksineen yli 8 900 kuolonuhria ja vaikuttaa YK:n mukaan yli kahdeksan miljoonan ihmisen elämään. Kaikkiaan 2,8 miljoonaa ihmistä oli humanitaarisen avun tarpeessa. Yli 1,8 miljoonaa on saanut jonkin verran ruoka-apua. Yli 500 000 rakennusta tuhoutunui ja yli 260 000 rakennusta vaurioitui. Joissain piirikunnissa 90 prosenttia rakennuksista tuhoutui. Toukokuun 12. päivän jälkijäristyksen jälkeen vakavasti vaurioituneeksi luokiteltiin 14 Nepalin kaikkiaan 75 piirikunnasta.
Järistys

Huhtikuun 25. päivänä 2015 kello 6.11.26 UTC eli 11.56.25 paikallista Nepalin aikaa, Nepalin Gandakin vyöhykkeen Gorkhan piirikunnan pohjoisosissa tapahtui 15 kilometrin syvyydessä voimakkuudeltaan 7,8 momenttimagnitudin maanjäristys. Pääjäristyksen jälkeen Nepalissa esiintyi lukuisia jälkijäristyksiä, joista kolme on ollut merkittäviä, yli Mw6,5:n jälkijäristyksiä. Näistä ensimmäinen (M6,6) ilmeni runsas puoli tuntia pääjäristyksestä ja toinen (M6,7) vuorokausi pääjäristyksen jälkeen. Edellisiä voimakkaampi, 7,3 momenttimagnitudin jälkijäristys sattui 12. toukokuuta kello 7.05 UTC eli 12.50 Nepalin aikaa.
Yhdysvaltain geologisen tutkimuskeskuksen (USGS) laskelmien mukaan maanjäristyksen ja sen jälkijäristysten aiheuttama maan tärähtely suuntautui erityisesti järistyskeskuksesta itäkaakkoon ulottuvalle, Nepalin pääkaupunki Kathmandun ympäristöön sijoittuvalle vyöhykkeelle. Laskettu voimakkaimman tärinän alue osui Gandakin järistyskeskuksen itäpuolisiin Nepalin väkirikkaimpien maakuntatason vyöhykkeisiin eli (väkiluvut vuodelta 2011) Bagmatiin (3,84 milj. asukasta), Narayaniin (2,98 milj.) ja Janakpuriin (2,84 milj.). USGS:n pääjäristyksestä esittämän arvion mukaan noin 4 000 ihmistä asui raunioittavan tärinän (MMI=IX) alueella, 5,299 miljoonaa tuhoisan tärinän (MMI=VIII) ja yhteensä 9,288 miljoonaa ihmistä hyvin voimakkaan tärinän (luokka VII) alueella. Jälkijäristykset, etenkin toukokuun 12. päivänä sattunut 7.3 momenttimagnitudin jälkijäristys laajensi ja muutti voimisti tuhoalueen painotusta idemmäksi edellä kuvatusta pääjäristyksen jälkeisestä arviosta.